Европа се бори с коронавируса чрез въвеждане на местни карантиниНовоинфектираните се увеличават в Италия , Испания и Великобритания Много европейски лидери се опитват да избегнат налагане на нови карантинни мерки за големи региони или цели държави , докато случаите на коронавирус във Франция се увеличават , болниците започват да се пълнят в Испания , а британските власти предупреждават , че предстои шестмесечна борба за овладяване на вируса , пише New York Times . Нови , целенасочени мерки за блокиране влязоха в сила в Мадрид в понеделник ( 21 септември ) , забранявайки на близо милион жители да напускат своите квартали , като изключение се прави само за основни дейности като работа , училище или спешна медицинска помощ . Новите случаи в Испания са нараснали до над 10 000 на ден средно през последната седмица , надхвърляйки официалния брой през пролетта , когато Испания беше една от най - тежко засегнатите държави в Европа . Сега тестването в страната е по - широко достъпно . Висши научни и медицински съветници във Великобритания предупредиха , че до следващия месец инфекциите могат да достигнат 50 000 на ден , тенденция , подобна на тази във Франция и Испания . В понеделник вечерта премиерът Борис Джонсън обяви , че от четвъртък влизат в сила нови ограничения за заведенията , като те ще трябва да затварят в 22 : 00 часа . И Уелс обяви разширяване на мерките за блокиране , които влизат в сила на 22 септември . Междувременно жертвите на новия коронавирус по света са почти 1 милион души , а в Мюнхен въведоха задължително носене на маски в някои части от града .